recursal/SuperWikiNEXT-32B huggingface dataset:
Bagi drama adaptasi novel ini, lihat Lelaki Kiriman Tuhan.

***Lelaki Kiriman Tuhan*** ialah novel 2017 oleh penulis novel Malaysia, Umie Nadzimah terbitan Penulisan 2U. Ia telah diadaptasikan sebagai sebuah siri drama oleh Astro Oasis pada 2018.

Sinopsis
--------

Naira, si gadis garang dan selalu berwajah masam. Dia tidak percaya pada lelaki yang cuba mendekatinya. Semua tak ikhlas dan suka ambil kesempatan. Lelaki yang mengaku mencintainya separuh mati pun akan pergi bila tahu dia banyak tanggung beban hutang keluarga. Nampak sangat tak bersungguh menyayangi dia, tak mahu susah bersama.

Tiba-tiba muncul lelaki berperangai hantu ganggu hidup Naira. Iqbal Raid namanya. Raid seronok untuk tawan hati Naira yang muka macam jeruk, ego dan sombong itu. Macam-macam cara Raid cuba untuk berbaik-baik dengan Naira. "Terima kasih sebab prihatin pada saya. Tapi lain kali jangan menyibuk la, hantu!" - Naira.

"Ops... Hati hantu ni degil. Nak juga kacau Cik Naira yang berwajah asam ni. Gelisah kalau tak tengok muka." - Raid. "Sebab awak tu miring!" - Naira. Raid selalu ada bila Naira susah dan bermasalah. Dia sanggup buat apa saja, berkorban segalanya untuk Naira dan tidak lari seperti lelaki lain. Lama-lama Raid yang miring dan hantu itulah yang Naira rindu. Tidak mahu bercinta sebelum nikah, Naira setuju kahwin segera walau dibantah oleh abang kandung sendiri, Mirza.

Musim bulan madu berlalu dengan indah, baru terbongkar satu per satu rahsia Raid yang penuh misteri. Ketika itu, bolehkah Naira menerima Raid seadanya? Apakah kesudahan rumahtangga mereka? Terus bahagia atau sebaliknya? Iqbal Raid sebenarnya? Manusia biasa, hantu atau manusia sebaik malaikat?

Keluaran dan legasi
-------------------

Rencana utama: Lelaki Kiriman Tuhan
*Lelaki Kiriman Tuhan* dikeluarkan pada 2017 oleh Penulisan 2U. Pada tahun 2018, novel ini telah diadaptasikan ke siaran TV melalui drama waktu perdana di Slot Raihana bermula 1 Oktober 2018 di Astro Oasis, dibintangi oleh Remy Ishak dan Mira Filzah.

Rujukan
-------

1. ↑  Lelaki Kiriman Tuhan by Umie Nadzimah Goodreads. Dicapai pada 13 Ferbuari 2018.
2. ↑  "Drama Lelaki Kiriman Tuhan". MyInfotaip. 1 Oktober 2018.
Fail:Mumbai2006.jpgSalah sebuah gerabak kereta api yang musnah.
Letupan di stesen kereta api komuter Mumbai, India terjadi pada hari Selasa, 11 Julai 2006 membunuh 200 nyawa melalui bom kereta. Tujuh letupan berasingan di stesen kereta api penumpang di Jalan Matunga , Mahim, Bandra, Khar Road, Jogeshwari, Bhayandar dan Borivali. Lebih 714 orang cedera .

Serangan bom ini sama masa dengan serangan bom di Srinagar, sempadan Jammu dan Kashmir.

Siapa bertanggungjawab
----------------------

India menyalahkan puak pemisah militan Kashmir, Lashkar e-Tayyaba yang berpangkalan di Pakistan. Bahan letupan gred tinggi RDX sebagai bukti penglibatan Lashkasr e-Tayyaba.Tetapi [Abdullah Ghaznawi]] dari Lashkar e-Tayyaba menafikan kumpulan mereka terbabit kerana siasatan forensik menunjukkan hanya bahan letupan hanyalah dinamit dan ammonium nitrat.

Penasihat Keselamatan Kebangsaan India , M K Narayanan mendakwa Agensi Perisikan Pakistan terbabit kerana serangan itu berciri ISI. Pakistan mahukan bukti lengkap. 

Pesuruhjaya Polis Mumbai A N Roy menegaskan Skuad Anti Keganasan India akan memburu Rahil, Sayyad Zabiuddin dan Zulfeqar Fayyar kerana disyakki terbabit.

Polarisasi Hindu Islam
----------------------

Maulana Jalaluddin Umri dari Lembaga Undang-Undang Diri All India Muslim bimbang umat Islam akan diserang puak Hindu di Mumbai, India.

Lihat juga
----------

* Serangan Mumbai 26 November 2008
* Pengeboman Mumbai 13 Julai 2011

Rujukan
-------
Lemak binatang didapati daripada pelbagai sumber haiwan, termasuk:

* lemak lembu
* minyak sapi
* lemak babi
* lemak ayam
* lemak ikan paus
* lemak ikan kod

Di dalam pemakanan haiwan — di mana kawasan yang mana sakit jantung adalah sebab kematian yang lebih kebiasaannya daripada kebuluran — lemak binatang animal biasanya dianggap sebagai tidak sihat oleh kerana hubungannya dengan kolesterol yang mana aras kandungannya di dalam badan adalah sangat tinggi. Lemak haiwan mempunyai lemak tepu (satu komponen besar dalam lemak ) merangsang penghasilan kolestrol dalam badan, oleh itu lemak binatang memberi sumbangan dua hala kepada aras kolestrol. Manakala aras kenaikan kolestrol dalam darah biasanya akan dikaitkan dengan sakit jantung, disitu tiada terdapat hubungan secara langsung di antara pengambilan kolestrol dengan aras kolestrol dalam darah. Satu fungsi hati mengawal aras kolestrol dalam darah dengan menyimpan dan melepaskannya serupa dengan menghasilkan dan merembeskan kolestrol sekiranya perlu - terutamanya sebagai hempedu. Begitu pun vegan, yang pengambilan diet kolesterol secara definisinya adaalh sifar, mempunyai kolestrol dalam darah mereka.
Datuk Haji **Mokhtar Md Yasin** atau **Mokhtar Yasin** ialah seorang penulis dan pemuisi Malaysia. Beliau telah dinobatkan sebagai Sasterawan Negeri Melaka yang pertama pada 2010.

Latar belakang
--------------

Mokhtar dilahirkan pada 29 Mac 1937 di Sungai Rambai Melaka. Beliau mendapat pendidikan asas di Sekolah Melayu dan Agama. Kemudian beliau melanjutkan pelajaran di Maktab Perguruan Sultan Idris, Tanjung Malim. Seterusnya ke Lembah Pantai dan kemudian ke Universiti Sains Malaysia. Beliau memperoleh Ijazah Sarjana Muda dalam bidang Kesusasteraan Bandingan. Beliau pernah mengikuti Kursus Penilaian Sekolah di Melbourne, Australia. Datuk Mokhtar juga pernah menjadi Ketua 1 IPM menggantikan Abdul Samad Ahmad (ASMAD) pada tahun 1993. Karya cerpen, puisi, rencana serta kritikan sosial beliau banyak diterbitkan dalam Berita Minggu, Utusan Zaman, Majalah Mastika dan majalah-majalah terbitan Dewan Bahasa dan Pustaka.

Karya
-----

Puisi beliau telah diterbitkan dalam beberapa antalogi. Antara antologinya; 

* Puisi Baru Melayu(1948-1960),
* Puisi Angkatan Baru,
* Di Bawah Mentari Khatulistiwa,
* Memori Puisi Malaysia,
* Di Pinggir Rusa,
* Puisi Nusantara,
* Titian Zaman
* Bunga Gerimis.

Cerpen Dalam Antologi Ombak dan Pantai:

* Gerhana
* Titik

Kumpulan Sajak Persendirian

* Puisi Murni- Terbitan IKSEP 2014

Sajak Eceran

* An-Nur
* Hati
* Perjalanan
* Pintaku Cuma
* Rayuan Warga Bumi
* Sajak(Buat Hamzah Fansuri)

Anugerah dan pengiktirafan
--------------------------

### Anugerah kesusasteraan

* Melaka
	+ Sasterawan Negeri Melaka (2010)

### Darjah kebesaran

* Melaka
	+ Darjah Pangkuan Seri Melaka (D.P.S.M.) - **Datuk** (2015)

Rujukan
-------

1. ↑  "Mokhtar Yasin Penerima Anugerah Sasterawan Negeri Melaka". *Coretan Razali Endun*. 23 Januari 2010. Dicapai pada 8 Mei 2023.

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman

 |
**Lian Padukan** adalah sejenis seni beladiri yang berasal dari Yunnan, China. Ia dibawa ke Singapura oleh seorang pedagang Arab dari Yunan bernama Syed Abdul Rahman Yunani pada kurun ke-18. Beliau berketurunan Saidina Semaun Al-Radzi, pengasas sebenar aliran Buah Pukul yang kini masyhur di selatan Semenanjung Malaysia.

Dalam sejarah, tercatat satu insiden di pelabuhan Singapura di mana Syed Abdul Rahman bertempur dengan 8 orang penarik lanca akibat perselisihan faham. Akhirnya, Syed Abdul Rahman dengan mudahnya mengalahkan mereka.

Berita itu sampai ke pengetahuan Sultan Ibrahim, sultan Johor ketika itu, lalu baginda menitahkan pengawal peribadinya Datuk Awang bin Ali (Awang Daik) untuk ‘menyiasat’ kehebatan Syed Abdul Rahman. Menurut firasat Awang Daik pula, beliau tidak mampu menewaskan Syed Abdul Rahman berseorangan, lalu beliau meminta izin dari sultan untuk membawa sahabatnya, Pak Long Muhammad Yasin Yunus yang merupakan Ketua Polis Muar ketika itu.

Ketika kedua-duanya bertemu dengan pedagang Arab itu, dan setelah berkali-kali diumpan menunjukkan kebolehannya, Syed Abdul Rahman terpaksa bertempur dengan mereka. Akhirnya, kedua-duanya Awang Daik dan Pak Long tewas di tangan Syed Abdul Rahman. Untuk menebus kekalahan mereka, Sultan Ibrahim menitahkan agar kedua-dua pendekar Johor itu berguru dengan Syed Abdul Rahman Yunani.

Ketika itu, Stamford Raffles tidak membenarkan apa jua seni beladiri dipelajari di Singapura, maka Syed Abdul Rahman dijemput mengajar di Mersing, Johor, di mana Awang Daik merupakan Pesuruhjaya Tinggi daerah itu.

Mulai saat itulah, kaedah beladiri itu dikenali sebagai Buah Pukul Mersing, di mana banyak dari golongan kerabat diraja, bangsawan dan pendekar yang turut sama menuntut. Antara orang yang mempelajari seni ini adalah Isa Sulaiman dan Yaakob Tera dan dikembangkan lagi kepada Pak Teh Muhammad Yasin bin Kubong, seorang anak watan Mersing.

Kemudian, seni ini diperturunkan kepada Abdul Rahman bin Awang Chik (Cu Aman) yang mewariskannya kepada Mohamed bin Chik (Pak Mat Kedidi). Setelah Pak Mat Kedidi meninggal dunia, kini legasi Lian Padukan ini diteruskan dan diterajui serta dipimpin oleh Yang Di-Pertua Ayahanda Guru Utama Lian Padukan Malaysia Dr. Haji Mohammed Hasyim Bin Haji Salleh Maksum Al Masyhur. Beliau juga merupakan satu-satunya anak murid Arwah Pak Mat Kedidi yang masih setia meneruskan Lian Padukan sehingga ke hari ini.
Prof. Dato' Dr. **Mohd Amin Jalaludin** merupakan ahli akademik Malaysia. Beliau ialah bekas Naib-Canselor Universiti Malaya. Beliau mula menjawat jawatan itu pada 8 November 2013. Pada awal perlantikan, beliau telah memegang jawatan sebagai Ketua Jabatan Otorhinolaryngologi di Fakulti Perubatan, Universiti Malaya sejak Oktober 1996 hingga Januari 2000.Beliau juga merupakan Dekan Fakulti berkenaan dari 1-April 2002 hingga 31-Julai 2006.

Prof. Dato' Dr. Mohd Amin juga dilantik sebagai Pengarah bagi Pusat Perubatan Universiti Malaya pada Jun 2000. Pada 1 Ogos 2006, beliau dilantik sebagai Timbalan Naib Canselor Universiti Malaya (Akademik dan Antarabangsa) oleh Kementerian Pengajian Tinggi Malaysia (MOHE).

Latar belakang pendidikan
-------------------------

Setelah tamat pengajian di Kolej Inggeris, Johor, beliau meneruskan pengajian di Universiti Malaya dengan mengambil jurusan Ijazah Sarjana Muda Perubatan dan Pembedahan (MBBS) dari tahun 1977 hingga 1982. Kemudian menjadi pensyarah dalam bidanga akademik perubatan bidang Otorhinolaryngologi pada 1 September 1983. Universiti Malaya menghantar beliau untuk melanjutkan pelajaran ke Royal Infirmnary Edinburgh, Scotland dari tahun 1988 hingga 1990 dan mendapat status Fellowship of the Royal College of Surgeon, Edinburgh hanya dalam tempoh setahun yakni pada tahun 1989. Beliau kemudiannya mendapat pendidikan dari Prof. AG Maran untuk menjadi pakar Otorhinolaryngologi yang juga pakar dalam bahagian pembedahan kepala dan leher. Professor Dato' Dr. Mohd Amin Jalaludin telah menjalankan kajian dengan menjadi felo di Sekolah Perubatan Harvard pada 1994 dan menjadi Felo di Akademi Perubatan pada Jun 1996. Pada bulan Jun 2012, beliau telah diterima masuk sebagai Felo di Akademi Sains Malaysia.

Kerjaya
-------

Sebagai seorang pakar akademik, Prof Dato' Dr. Mohd Amin Jalaludin telah memberi sumbangan extensif dalam kajian berkaitan Perubatan. Beliau telah menjalankan banyak kajian dalam bidang Otologi (Pembedahan Kepala dan Leher), Laryngologi, dan Otorhinolaryngologi. Untuk kajian-kajian itu sahaja beliau telah menerbitkan naskhah kerja berjumlah 70 buah jurnal, 36 persidangan/seminar dan lain-lain penerbitan. Beliau juga sangat aktif melibatkan diri dalam komiti perubatan profesional dan sekarang ini merupakan Presiden Konsortium Akademik Kesihatan Awam Asia Pasifik (APACPH) dan Naib Presiden Persatuan Persekutuan Laryngectomee Asia (AFLA), dan Penasihat Perubatan Kehormat bagi Persatuan Kanak-kanak Spastik Selangor dan Wilayah Persekutuan. Beliau juga kekal sebagai Felo Kolej Pembedahan DiRaja Edinburgh, Scotland, dan felo Akademi Otolaryngologi Pembedahan Kepala dan Leher Amerika Syarikat.

Diperingkat nasional, beliau diangkat menjadi Ketua Kluster Perubatan dan Sains Kesihatan dalam Majlis Profesor Negara.

Rujukan
-------

1. ↑  "Majlis Profesor Negara dilancar". Diarkibkan daripada yang asal pada 2015-05-27. Dicapai pada 2015-05-27.

Bacaan lanjut
-------------

1. *Curriculum Vitae of Prof. Dato' Dr. Mohd Amin Bin Jalaludin.* (2015) (edisi 1.). Kuala Lumpur. Dicapai dari
|  |
| --- |
| Sebahagian dari siri mengenai |
| القرءان الکريمal-Quranul Karim |
|  |
| Teks
* Surah
	+ Senarai
	+ Makiyyah
	+ Madaniyyah

* Ayat
* Juz
* *Muqatta'at*
 |
| Kandungan
* Haiwan
* Yaumul-kiamati
* Tokoh wanita
* Tuhan
* Kisah
* Keajaiban
* Cerita ibarat
* Nabi
* Sains
 |
| Mengaji
* Taranum
* Tajwid
* Hafaz
* Qari

* Qiraat
* Tartil
 |
| Terjemahan
* Senarai
* Terjemahan bahasa Melayu
* oleh Ahmadiyyah
 |
| Sejarah
* Mashaf Uthmani
* Quran Kufi Samarkand
* Naskhah Sana'a
* Naskhah Topkapi
* Naskhah Birmingham
 |
| Tafsir
* Pembatalan
* Kisah dalam bible
* Tafsiran khusus
* Hermeneutika
* Orang berkaitan dengan ayat(disebut mengikut nama)

* Penurunan
 |
| Berkaitan
* Makhluk
* Kritikan
* Mukjizat
* Al-Quran dan Sunah
* Quranisme
 |
| * Kategori
* Portal Islam
 |
| * l
* b
* s
 |

**Mushaf Uthman** ialah versi al-Quran yang diterbitkan oleh Uthman bin Afan. "Mushaf" ialah perkataan bahasa Arab yang secara harfiah, bermaksud "kulit", iaitu kulit buku, tetapi digunakan dalam konteks ini untuk merujuk kepada senaskah kitab al-Quran.

Ketika orang-orang Sham dan Iraq bersatu dalam sebuah peperangan untuk menaklukkan Arminya dan Adharbijan, Hudhaifa bin Al-Yaman bertemu dengan Uthman kerana beliau takut tentang perbezaan cara pembacaan al-Quran antara orang-orang Sham dengan orang-orang Iraq. Hudhaifa berkata kepada Uthman: "O ketua Penganut-penganut Islam! Selamatkanlah negara ini sebelum mereka berbeza terhadap Kitab (al-Quran), sebagaimana dengan pengalaman orang Yahudi dan orang Kristian dahulu." 

Oleh itu, Uthman menghantar satu perutusan kepada Hafsa yang mengatakan: "Kirimkanlah suhuf kepada kami supaya kami dapat menyusun bahan-bahan al-Quran dalam salinan-salinan yang sempurna dan memulangkan manuskrip-manuskrip kepada kamu." 

Setelah penerimaan manuskrip-manuskrip tersebut, Uthman memerintah Zaid bin Thabit, Abdullah bin Az-Zubair, Said bin Al-As, dan Abdur Rahman bin Hari-bin Hisham untuk menulis semula manuskrip-manuskrip itu dalam salinan-salinan yang sempurna. Uthman bertitah kepada tiga orang Quarishi itu, "Jika kamu tidak bersetuju dengan Zaid bin Thabit bagi mana-mana satu perkara dalam al-Quran, tulislah dalam loghat Quraish kerana al-Quran diwahyu dalam bahasa ibunda mereka". Ketika mereka telah menulis banyak salinan, Uthman memulangkan manuskrip-manuskrip yang asal kepada Hafsa. Kemudian, Uthman menghantar satu salinan kepada setiap wilayah Islam dan memerintah bahawa bahan-bahan al-Quran yang lain, baik ditulis dalam manuskrip cebisan mahupun dalam salinan yang lengkap, dibakar.

Rujukan
-------

* Mukjizat al-Quran
**Mas Idayu 1001** merupakan album keenam penyanyi dangdut Mas Idayu yang diedarkan pada tahun 2002 oleh Syncrosound Studio. Album ini merupakan album dangdut pertama Mas Idayu yang tidak diterbitkan oleh Ruslan Imam setelah tamat kontrak bersama Warner Music. Album ini tampil dengan hits "Hasrat Perindu", "Habibi Milkuh" dan "Tari Jari Jemari". Ketika ini Ayu beralah dengan permintaan stesen radio yang tidak mahukan genre dangdut asli lalu mengambil inisiatif memasukkan elemen arab dan padang pasir untuk album ini. Hasilnya beberapa lagunya diputarkan oleh stesen radio biarpun kebanyakan lagu-lagu lain yang tidak dijadikan single masih mengekalkan konsep dangdut. Lagu "Hasrat Perindu" ciptaan Adnan Abu Hassan berjaya mara ke Anugerah Juara Lagu ke-18 dalam kategori Etnik Kreatif. Namun begitu, setelah setahun dipasarkan, jualan album tersebut dilihat tidak begitu memberangsangkan biarpun lagu-lagunya popular di radio. Ayu sempat menyelar syarikat rakaman yang dikatakan tidak membuat promosi secara menyeluruh. 

Album ini turut dicalonkan untuk kategori Kulit Album Terbaik di Anugerah Industri Muzik ke-10.

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Komposer | Masa |  |
| 1. | "Hasrat Perindu" | Kumang | Adnan Abu Hassan | 4:26 |
| 2. | "Pesona Tari Asmara" |  |  | 4:00 |
| 3. | "Bisikan Sukma" |  |  | 5:32 |
| 4. | "Nian Sahara" |  |  | 4:44 |
| 5. | "Tari Jari Jemari" |  |  | 4:03 |
| 6. | "Tarian Cinta" |  |  | 4:12 |
| 7. | "Putera Istana Palsu" |  |  | 3:43 |
| 8. | "Mimpi 1001" |  |  | 4:46 |
| 9. | "Habibi Milkuh" |  |  | 5:04 |
| 10. | "Berdendang Ria" |  |  | 5:07 |

Rujukan
-------

1. ↑
2. ↑  "salinan arkib". Diarkibkan daripada yang asal pada 2014-12-20. Dicapai pada 2014-12-05.
**Mohd. Azman Abdul Rashid** merupakan Tokoh Guru Kebangsaan 2012 dan bekas Guru Besar, Sekolah Kebangsaan Telok Pulai, Klang,Selangor.

Pada 16 Mei 2012, beliau dinobat sebagai 'Tokoh Guru Kebangsaan 2012' sempena Sambutan Hari Guru peringkat kebangsaaan di Kuala Kangsar, Perak. Datuk Omar Mohd Hashim terpilih sebagai 'Tokoh Guru Kebangsaan 2012'. Tokoh guru lain ialah bekas Pengarah Pelajaran Pahang, Datuk Ahmad Azmey Abu Talib; Ahli Pemegang Amanah Yayasan Pintar, Datuk Mary Yap Kain Ching dan Tokoh Guru Wilayah Persekutuan Kuala Lumpur 2010, Lim Ai Lee @ Lim Irene. Datuk Hassan Harun dari sekolah swasta Sekolah Kadir Adabi dan Sekolah Wadi Sofia, Kota Bharu, Kelantan dianugerah 'Tokoh Guru Sekolah Swasta Kebangsaan 2012'. Mereka semua menerima sebutir pingat emas, plak, sijil dan wang tunai sebanyak RM10,000. Anugerah disampaikan oleh Timbalan Perdana Menteri Malaysia merangkap Menteri Pelajaran Malaysia, Tan Sri Muhyiddin Yassin.

Rujukan
-------

1. ↑  Omar Tokoh Kepimpinan Pendidikan Kebangsaan 2012[*pautan mati kekal*]
**Masjid Kampung Gangsa** atau juga dikenali sebagai Masjid Ihsanuddin Kampong Gangsa merupakan sebuah masjid yang terletak dalam daerah Alor Gajah, Melaka.

Latar belakang
--------------

Masjid Kampung Gangsa ini pada asalnya bermula sekitar tahun 1918 dengan penempatan penduduk di Kampong Gangsa, yang pada waktu itu tidak ramai. Mereka sepakat bergotong royong membina sebuah surau kayu, di tapak Masjid Kampong Gangsa yang sediada sekarang. Pada awalnya ia merupakan sebuah masjid kayu, dan slepas Merdeka pada tahun 1964, dengan bantuan kerajaan, surau kayu tersebut telah dirobohkan dan didirikan sebuah bangunan masjid. Tanah tapak masjid di wakafkan oleh seorang penduduk Kampong Gangsa, bangunan masjid Kampong Gangsa telah dibina semula dengan menggunakan batu pada tahun 1964 dengan bantuan kerajaan dan derma dari orang ramai. Pada waktu itu, Masjid Kampung Gangsa hanya dapat menampung jemaah disekitar 150 orang sahaja. Pembesaran Masjid Kampung Gangsa pada pertama kali dalam tahun 1975.

Pada tahun 1975 atas bantuan kerajaan sekali lagi kawasan Masjid Gangsa telah diperbesarkan dan boleh menampung jemaah di dalam masjid seramai 400 orang. Dari setahun ke tahun penduduk-penduduk Kampong Gangsa bertambah, taman-taman di sekitar Kampong Gangsa di dirikan bagai cendawan. Terdapat 9 taman di sekitar Kampong Gangsa yang mana telah menyebabkan Masjid Kampong Gangsa menjadi terlalu padat, lebih-lebih lagi pada hari-hari raya, hari Jumaat, jemaah yang datang ke masjid, bersolat hinggakan di luar kawasan masjid. Ahli-ahli Jawatan Kuasa Lembaga Masjid Kampong Gangsa, menyedari masalah ini, Masjid Kampong Gangsa perlu pembangunan maupun pembaikkan-pembaikkan segera, bagi menampong jemaah dan jemaah dapat beribadat dengan lebih selesa.

Pada tahun 2003 dengan bantuan orang ramai, ruang solat wanita dan tempat mengambil wuduk telah dapat dibesarkan dengan perbelanjaan sebanyak RM14,000.00. Begitu juga pada tahun 2007 kawasan masjid dilebarkan lagi sehingga ke kawasaan permukaan jalan, semua perbelanjaan sebanyak RM27,000.00, hasil sumbangan penduduk-penduduk kampong dan penduduk-penduduk taman di sekitar Kampong Gangsa. Bangunan tandas lama dan tempat mengambil wuduk lelaki, telah dibaik pulih serta di dirikan Bangunan Tandas Baru, hasil dari bantuan Kerajaan. Dengan pembesaran tersebut, maka dapatlah Masjid Kampong Gangsa menampong jemaah dari 600 hingga ke 750 jemaah dalam satu-satu masa, dalam tahun 2008 atas arahan Jabatan Agama Islam Negeri Melaka, Masjid Kampong Gangsa telah di tukarkan Masjid Ihsanuddin Kampong Gangsa.

Pautan luar
-----------

* Masjid Kampung Gangsa Diarkibkan 2012-04-18 di Wayback Machine
**Mary Parent** (lahir 1968) ialah seorang penerbit filem Amerika, dan bekas eksekutif studio. Pada Februari 2011, beliau mengasaskan Disruption Entertainment, sebuah syarikat dengan tawaran penerbitan filem pertama untuk Paramount Pictures. Beliau pernah menjadi Pengerusi Metro Goldwyn Mayer. Beliau ialah bekas Presiden Pengeluaran untuk Universal Studios. Di sana, dia bertanggungjawab untuk *Meet the Fockers*, *The Bourne Supremacy*, *Serenity*, dan filem lain. Pada tahun 2004, Ibu Bapa dan Scott Stuber dinamakan Naib Pengerusi Pengeluaran Seluruh Dunia untuk Universal Pictures. Pada tahun 2005, Universal menandatangani perjanjian pengeluaran dengan duo di bawah Stuber/Parent Productions. Di bawah Stuber/Parent, dia telah menghasilkan filem seperti *Role Models* (2008), *Welcome Home Roscoe Jenkins* (2008), *The Kingdom* (2007), dan *You, Me and Dupree* (2006). Dia menghasilkan Guillermo del Toro *Pacific Rim*, Darren Aronofsky *Noah* dan *The SpongeBob Movie: Sponge Out of Water* (2015). parent bekerja di New Line Cinema pada tahun 1990-an.

Pada tahun 2008, parent telah menduduki tempat ke-28 dalam senarai "50 Wanita untuk Ditonton 2008" *The Wall Street Journal*'.

Rujukan
-------

1. ↑  Fleming, Mike Jr. "Mary Parent Producing 'Pacific Rim' Lagenda Guillermo Del Toro". Dicapai pada 26 Julai 2013. Unknown parameter `|laman web=` ignored (bantuan)
2. ↑  www.reuters.com/article/pressRelease/idUS156012+13-Mar-2008+PRN20080313 Reuters 13 Mac 2008
3. ↑  Graser, Marc; Kroll, Justin (Ogos 16, 2012). "Paramount ramping sehingga animasi slate". *Variety*. Dicapai pada Ogos 17, 2012.
**Mary Louise Hancock** (5 Julai 1920 – 4 Disember 2017) merupakan senator bagi New Hampshire, Pengarah Peracangan Negeri New Hampshire, dan sering dirujuk sebagai Grand Dame' dan 'Queen Bee' politik New Hampshire. Beliau merupakan wanita pertama dari wilayh ke-15 yang dipilih menjadi senator. Beliau turut pernah menerima Anugerah Robert Frost dan Anugerah Susan B. Anthony. Beliau turut menerima ijazah kepujian dari Keene State College serta Notre Dame College of New Hampshire. Hancock meninggal dunia pada 4 Disember 2017 di usia 97 tahun.

Hari Mary Louise Hancock
------------------------

Pada 2000, Gabenor Jeanne Shaheen mengisytiharkan 5 Julai bersamaan hari lahir Mary Louise Hancock Hari Mary Louise Hancock Diarkibkan 2016-03-03 di Wayback Machine untuk seluruh New Hampshire.

Rujukan
-------

1. ↑  Clinton's New Hampshire Machine | The Trail | washingtonpost.com Diarkibkan Oktober 6, 2008, di Wayback Machine
2. ↑  "www.marylouisehancock.org". Diarkibkan daripada yang asal pada 2017-09-13. Dicapai pada 2017-12-05.
3. ↑
4. ↑  "Mary Louise Hancock Day proclamation". Diarkibkan daripada yang asal pada 2016-03-03. Dicapai pada 2017-12-05.

Pautan luar
-----------

* Official website Diarkibkan 2017-10-01 di Wayback Machine
**Marie Smith Jones** (14 Mei 1918 – 21 January 2008) ialah penutur terakhir bahasa Eyak yang dituturkan di Southcentral Alaska. Dia dilahirkan di Cordova, Alaska, ketua kehormat Puak Eyak dan merupakan Eyak asli yang terakhir. Dalam sebuah temuvramah tahun 2005, Smith Jones menerangkan bahawa namanya dalam bahasa Eyak ialah *Udach' Kuqax\*a'a'ch* yang katanya diterjemahkan sebagai *"suatu bunyi yang memanggil orang dari jauh"*.

Biografi
--------

Jones mengahwini seorang nelayan, William F. Smith, pada 5 Mei 1948. Walaupun dia dianugerahkan sembilan orang anak dengan Smith, anak-anaknya tidak belajar bahasa Eyak atas sebab stigma sosial yang dikaitkan dengannya pada waktu itu. Dia berpindah ke Anchorage sekitar 1970-an. Dia bekerjasama dengan seorang ahli bahasa, Michael E. Krauss, yang membuat sebuah kamus dan tatabahasa untuk bahasa Eyak supaya bahasa itu dapat terus hidup. Saudara kandung terakhirnya meninggal dunia sekitar penghujung 1990-an. Marie kemudiannya bergiat aktif dalam politik, dan dia pernah berucap di Pertubuhan Bangsa-bangsa Bersatu sebanyak dua kali berkenaan keamanan dan bahasa pribumi. Dia juga aktif dalam hal-hal *Indian* berkaitan alam sekitar. Marie mengalami masalah alkoholisme semasa mudanya, namun berhenti minum minuman keras semasa berusia 50-an; dia seorang perokok tegar sehingga ke akhir hayatnya. Dia mati atas sebab semula jadi pada 21 Januari 2008 pada usia 89 tahun di rumahnya di Anchorage.

Lihat juga
----------

* Bahasa Eyak
* Kepupusan bahasa
* Hak linguistik

Rujukan
-------

1. ↑  "Marie Smith". *The Economist*. 7 Februari 2008. Dicapai pada 2011-01-19. Marie Smith, the last speaker of the Eyak language, died on January 21st, aged 89 Cite has empty unknown parameter: `|coauthors=` (bantuan)
2. 1 2 3 4  "Last full-blooded Eyak and fluent speaker of native Alaskan language, dies". *Associated Press*. 5 Januari 2008. Dicapai pada 2011-01-19. Cite has empty unknown parameter: `|coauthors=` (bantuan)
3. ↑  Elizabeth Kolbert, "Last Words", *The New Yorker*, 6 Jun 2005.
4. ↑  "How Do You Learn a Dead Language?", Christine Cyr, *Slate*, 28 Januari 2008
5. ↑  "Last Alaska language speaker dies", BBC News, 24 Januari 2008.

Pautan luar
-----------

* Obituari oleh *The Economist*, 7 Februari 2008

| Persondata |
| --- |
| Nama | Smith, Marie |
| Nama alternatif |  |
| Pemerihalan ringkas |  |
| Tarikh kelahiran |  |
| Tempat kelahiran |  |
| Tarikh kematian |  |
| Tempat kematian |  |
Masjid **Al-Kauthar** merupakan sebuah masjid yang terletak di Kampung Paya 02400 Beseri Perlis.

Alamat
------

*Masjid Al-Kauthar*,   
Km 8, Jalan Kaki Bukit, Kampung Paya  
 02400 Beseri  
 Perlis

Sejarah
-------

*Masjid Al-Kauthar* digunakan oleh masyarakat setempat sebagai satu tempat beribadat dan aktiviti masyarakat seperti pelaksanaan ibadah korban. Fungsi utama ia digunakan bagi melaksanakan solat watu dan solat Jumaat pada setiap minggu. Di samping itu aktiviti kuliah turut dijalankan.

Pentadbiran
-----------

Imam 1 yang bertugas di Masjid Al-Kauthar adalah Juzaili B Ibrahim. *Masjid Al-Kauthar* memiliki No Daftar: MY-09-PB-00027.

Imam 1 : Hj Zolkapli bin Jelani (mulai 01 Julai 2021) Imam 2 : Ustaz El-Wafi bin Lutpi (01.09.2021)

Pengerusi : Hj Juzaili bin Ibrahim, Timbalan Pengerusi : Hj Abdul Rahim bin Mohd Noor, Setiausaha : Cikgu Roslan Bin Sudin, Bendahari : Hj Zolkapli bin Jelani

Rujukan
-------

1. ↑  "Masjid Al-Kauthar". Diarkibkan daripada yang asal pada 2018-09-23. Dicapai pada 2018-09-22.

Pautan luar
-----------

* Direktori Masjid Malaysia - Perlis
* Senarai Masjid Seluruh Malaysia
* SENARAI MASJID & IMAM PERLIS Diarkibkan 2016-11-15 di Wayback Machine
Tan Sri Dato' Seri **Mohd Annuar bin Zaini** merupakan tokoh pentadbiran di Malaysia. Beliau kini merupakan Yang Dipertua Majlis Agama Islam dan Adat Melayu Perak, merangkap Ahli Dewan Negara Negeri Perak. Beliau pernah menjadi Pengerusi BERNAMA selama enam tahun.

Latar belakang
--------------

Beliau dilahirkan di Taiping, Perak Darul Ridzuan. Bapanya seorang anggota polis yang bersara dari perkhidmatan polis pada tahun 1983. Semasa bersekolah, Mohd Annuar telah mendapat anugerah pelajaran dari Tabung Kebajikan Kelab PDRM Ipoh yang diusahakan oleh Hanif Omar (Tun) ketika menjadi Ketua Polis Daerah Ipoh.

Kerjaya
-------

Dari 1981-1986 beliau menjadi Setiausaha Sulit Kanan Musa Hitam, Menteri Dalam Negeri, termasuk pada waktu Peristiwa Memali 1985. Dari tahun 1991-1993, beliau menjadi Ketua Penolong Pengarah Unit Perancangan Ekonomi Perak. Tahun 1993 beliau dilantik sebagai Pengurus Besar Yayasan Perak dan bersara pada 1999.

Sejak Februari 2004, Dato’ Mohd Annuar bin Zaini menjadi Pengerusi Bernama. Sejak 2004 DYMM Sultan Perak melantik beliau sebagai Ahli Dewan Negara Perak. Kemudian dipilih menjadi *Distinguished Fellow* kepada Institut Kajian Strategik Dan Hubungan Antarabangsa (ISIS) dan ahli Lembaga Penasihat Biro Pengaduan Awam di Jabatan Perdana Menteri.

Dato’ Mohd Annuar bin Zaini telah dilantik sebagai Penasihat Khas kepada Perdana Menteri mengenai Wilayah Ekonomi Koridor Utara mulai 30 Ogos 2007 dan sebagai Ketua Eksekutif mulai 1 September 2008.

Selepas bersara dari perkhidmatan awam, beliau menjadi ahli Lembaga Pengarah syarikat Berjaya Group, milik taikun Vincent Tan. Selain itu beliau menjadi pengerusi Metropolitan Utilities Corporation Sdn Bhd.

Anugerah
--------

* Malaysia :
	+ Panglima Setia Mahkota (P.S.M) - **Tan Sri** - 2022
* Perak Darul Ridzuan
	+ Darjah Kebesaran Dato' Seri Azlanii (D.S.A) - **Dato' Seri Azlanii** - 2009
	+ Darjah Seri Paduka Mahkota Perak (S.P.M.P) - **Dato' Seri** - 2008
	+ Darjah Dato' Paduka Mahkota Perak (D.P.M.P) - **Dato'** - 1999
* Sabah
	+ Seri Panglima Darjah Kinabalu (S.P.D.K) - **Datuk Seri Panglima** - 2007
* Kelantan
	+ ~~Darjah Kebesaran Jiwa Mahkota Kelantan Yang Amat Mulia (D.J.M.K) - **Dato'**~~ - Ditarik balik pada 2019

Pada 3 Februari 2009, Sultan Perak, Sultan Azlan Muhibbuddin Shah mengurniakan Darjah Kebesaran Dato' Seri Azlanii yang membawa gelaran Dato' Seri kepada beliau di Istana Iskandariah, Kuala Kangsar, Perak. Darjah Kebesaran Khas tersebut dikurnaiakan bersempena sambutan jubli perak pemerintahan Sultan Azlan Muhibbuddin Shah.

Pada 2019, Istana Kelantan menarik balik Darjah Kebesaran Jiwa Mahkota Kelantan Yang Amat Mulia (DJMK) yang membawa gelaran Dato' berkuat kuasa 1 Mac.

Rujukan
-------

1. ↑  Mengenai Perlantikan YBhg. Dato' Mohd Annuar Zaini Sebagai Penasihat Khas, Pejabat Perdana Menteri.
2. ↑  "Perak Mufti and former IGP to receive DSA award". *The Star*. 3 Februari 2009. Dicapai pada 13 Disember 2020.
3. ↑  Nor Fazlina Abdul Rahim (3 Mac 2019). "Sultan Kelantan tarik balik Darjah Kebesaran Annuar Zaini". *Berita Harian*. Dicapai pada 13 Disember 2020.
Lindsey Davis (1949-) adalah seorang pengarang yang berasal dari England, dan terkenal untuk siri cerita detektifnya yang bertajuk Falco, berdasarkan nama watak utamanya, seorang penyiasat peribadi (dalam bahasa Latin, delator) yang bernama Marcus Didus Falco di tamadun Rom semasa kurun ke-1 MS. Siri Falco mengisahkan pengalaman Falco sebagai seorang penyiasat dan ejen perisikan untuk kerajaan Rom, dan ditulis dalam bentuk autobiografinya sendiri, dengan setiap novel bertemakan satu ciri dari sejarah empayar Rom, misalnya novel *Rahsia Cincin Tembaga* (*Venus in Copper*) membincangkan perniagaan hartanah di Rome, sementara *Falco di Afrika Utara* (Two for the Lions) kaya dengan fakta mengenai hidup dan peranan seorang gladiator dalam empayar Rome pra-Kristian.

Judul-judul dalam siri Falco
----------------------------

Nota: Bahasa Inggeris merupakan bahasa asal untuk semuanya dan edisi Bahasa Malaysia masih belum terkeluar lagi. Penterjemahan tajuk di bawah tidak semestinya membayangkan maksud tajuk judul yang asal.

1. *The Silver Pigs* (Jongkong-Jongkong Perak)
2. *Shadows in Bronze* (Lembaga dalam Gangsa)
3. *Venus in Copper* (Rahsia Cincin Tembaga)
4. *The Iron Hand of Mars* (Peristiwa Lambang Tangan Besi)
5. *Poseidon's Gold* (Waris kepada Festus)
6. *Last Act in Palmyra* (Babak Terakhir di Syam)
7. *Time to Depart* (Masa untuk Bertolak)
8. *A Dying Light in Corduba* (Senja di Cordoba)
9. *Three Hands in the Fountain* (Tiga Tangan dalam Mata Air)
10. *Two for the Lions* (Falco di Afrika Utara)
11. *One Virgin Too Many* (Pendeta Dara yang Hilang)
12. *Ode to a Banker* (Puisi untuk Seorang Hartawan)
13. *A Body in the Bath House* (Maut di Rumah Mandi)
14. *The Jupiter Myth* (Mitos Jupiter)
15. *The Accusers* (Kisah Seorang Peguamcara)
16. *Scandal Takes a Holiday* (Peristiwa Infamia)
17. *See Delphi and Die* (Falco di Tanah Yunani)
18. *Saturnalia*
19. *Alexandria* (Maut di Iskandariah)
20. *Nemesis*

Sungguhpun novel yang terakhir, *Nemesis* dikeluarkan pada tahun 2010 dan pada asalnya ditulis sebagai penamat untuk siri *Falco*, Davis kembali pada akhir 2013 dengan sebuah siri baru berdasarkan pengalaman anak angkat Falco, iaitu Albia, yang bertajuk *The Ides of April* (Kisah Bulan April).

Siri Flavia Albia hingga kini merangkumi novel-novel yang berikut:

1. *The Ides of April* (Kisah Bulan April)
2. *Enemies at Home* (Hamba Abdi dan Tuanpunya)
Elizabeth bermahkota dan berjubah bersebelahan dengan suaminya beruniform tenteraPotret kemahkotaan Elizabeth II dan Philip, Jun 1953
Jata Putera Philip, Duke Edinburgh
Jata Kerabat Battenberg
Lencana HWangsa Windsor
**Mountbatten-Windsor** ialah nama keluarga peribadi yang digunakan oleh beberapa keturunan nasab bapa Ratu Elizabeth II dan Putera Philip, Duke Edinburgh. Di bawah perisytiharan yang dibuat oleh Majlis Privi pada tahun 1960, nama *Mountbatten-Windsor* diguna oleh keturunan nasab bapa Ratu Elizabeth II tanpa terasul dan gelaran diraja. Individu bergelaran diraja tidak biasanya menggunakan nama keluarga tetapi beberapa keturunan Ratu dengan terasuk diraja telah menggunakan *Mountbatten-Windsor* apabila nama keluarga diperlukan.

Lihat juga
----------

* Wangsa Windsor – wangsa kerabat sebelah bapa Ratu Elizabeth II
* Wangsa Bowes-Lyon – wangsa kerabat sebelah ibu Ratu Elizabeth II
* Wangsa Glücksburg – wangsa kerabat sebelah bapa Putera Philip
* Wangsa Mountbatten – wangsa kerabat sebelah ibu Putera Philip

Rujukan
-------

1. ↑  "The Royal Family name". The British Monarchy. 3 April 2016. Dicapai pada 10 Jun 2018.

Pautan luar
-----------

* 1960 Declaration

Templat:Elizabeth II
Templat:Philip, Duke of Edinburgh
**Kolej Tingkatan Enam Shah Alam** atau nama ringkasnya *KTESA*, merupakan pusat tingkatan enam mod 1 yang terletak di Jalan Timun 24/1.

Sejarah
-------

Sekolah ini bermula pada tahun 1994 dengan nama Sekolah Menengah Seksyen 24 (SM S24), Sekolah Menengah kebangsaan Seksyen 24 (SMK S24) dan kini Kolej Tingkatan Enam Shah Alam. Pada awal sekolah ini ditubuhkan, pentadbiran nya diketuai oleh seorang Pengetua yang berdedikasi iaitu Allahyarhamah Puan Normah bte Mohammad dan dibantu oleh Penolong-penolong Kanannya iaitu Puan Hashimah dan Puan Faridah Man. Pada tahun 1994 juga, sekolah ini menerima pelajar tumpangan dari Sekolah Menengah 19, Shah Alam. Sekolah ini memulakan sesi pembelajaran satu sesi iaitu sesi pagi dan mula menerima pelajar-pelajar tingkatan 4 dari Sekolah Menengah Kebangsaan Seksyen 18 pada tahun 1995. Sekolah ini terkenal dengan Sistem Merit yang ketat untuk mendisiplinkan pelajar-pelajarnya.

Pencapaian
----------

Choral Speaking
Pasukan Ragbi
Trickster, Boling , Bola Baling, JUARA MUSOLLA PERINGKAT KEBANGSAAN

Pakej Mata Pelajaran STPM
-------------------------

* 954 Mathematics (T), 962 Chemistry, 964 Biology
* 954 Mathematics (T), 960 Physics, 962 Chemistry
* 944 Ekonomi, 946 Pengajian Perniagaan, 950 Mathematics (M)
* 944 Ekonomi, 946 Pengajian Perniagaan, 948 Perakaunan
* 910 Bahasa Melayu, 940 Sejarah/966 Sains Sukan, 944 Ekonomi
* 910 Bahasa Melayu, 940 Sejarah, 970 Seni Visual
* 940 Sejarah, 944 Ekonomi, 946 Pengajian Perniagaan

Alamat
------

Sekolah Menengah Kebangsaan Seksyen 24
Jalan Timun 24/1
Selangor, Malaysia
Telefon = +60355414172
Fax = +60355429290

Pautan luar
-----------

* Sekolah Menengah Kebangsaan Seksyen 24
* Facebook Sekolah Menengah Kebangsaan Seksyen 24
Rencana ini ialah mengenai Puisi Robert Burns.  Untuk pertempuran, sila lihat Pertempuran Sheriffmuir.
***Pertempuran Sherramuir*** (asal, ***The Battle of Sherramuir***) ialah sebuah lagu/puisi karya Robert Burns (25 Januari 1759 – 21 Julai 1796), pemuisi berbangsa Scotland, tentang Pertempuran Sheriffmuir yang berlangsung di Scotland dalam tahun 1715 semasa kemuncak pemberontakan Jacobite di England dan Scotland. Puisi ini ditulis Burns semasa beliau menjelajah Tanah Tinggi Scotland dalam tahun 1787 dan pertama kali diterbitkan dalam *The Scots Musical Museum* ("Muzium Muzik Scotland") dalam tahun 1790. Puisi ini ditulis untuk dinyanyikan dengan lagu *Cameronian Rant* ("Herdikan Cameron").

Lagu ini ditulis sebagai pengubahsuaian kritikan hebat John Barclay (1734-1798), yang disebut *Dialogue Between Will Lick-Ladle and Tom Clean-Cogue*. Burns tahu bahawa Pertempuran Sheriffmuir berakhir tanpa keputusan muktamad dan tidak pasti pihak mana yang meraih kemenangan. Pengetahuan ini menjadi asas tema lagu/puisi yang ditulis sebagai sebuah naratif pertempuran tersebut oleh dua orang pengembala kambing yang menceritakan apa yang berlaku dari sudut pandangan yang bertentangan. 

Seorang daripada pengembala mempercayai bahawa "pihak berbaju merah dengan balung hitam" menewaskan pemberontak, dan menggambarkan bagaimana mereka "mencantas Clan (suku-suku) macam sembilan pin". Pengembala yang seorang lagi pula mempercayai yang pihak Jacobite "mengejar / Penunggang kuda hingga ke sungai Forth *dengan berkesudahan "...ramai yang dikejar, sang Baju Merah / Akibat ketakutan terus pengsan"*

Nota
----

1. ↑  Asal, "*the red-coat lads wi' black cockades*"
2. ↑  Asal, "*hough the Clans like nine-pin kyles*"
3. ↑  Asal, "*did pursue / The horsemen back to Forth, man*" "*...mony a huntit, poor Red-coat / For fear amaist did swarf, man.*"

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Nabilah Hani Azali** atau lebih dikenali dengan nama pentas **Loca B** ialah seorang penyanyi hip hop wanita Malaysia. Beliau menerima pengiktirafan meluas menerusi penampilannya sebagai penyanyi rap bersama ahli kumpulan K-Clique, Noki dalam lagu "Gila" oleh Kaka Azraff.

Kerjaya
-------

Penglibatan Loca B dalam bidang muzik pada mulanya tidak direstui keluarganya, namun beliau berjaya membuktikan kepada keluarganya bahawa industri muzik boleh membawanya pergi lebih jauh. Pada tahun 2019, Loca B muncul dengan single pertamanya, "Dendam Wanita".

Loca B paling dikenali menerusi gandingannya bersama Noki K-Clique sebagai penyanyi rap dalam lagu "Gila" nyanyian Kaka Azraff. Lagu ini berjaya menjulang trofi Anugerah Juara Lagu ke-35 (AJL35) sekaligus menjadikan Loca B sebagai penyanyi hip hop wanita Malaysia pertama yang menjulang trofi AJL.

Bakat
-----

Loca B dikenali dengan mengetengahkan muzik hip hop dengan kefasihannya terhadap muzik rap. Antara inspirasinya dalam bidang muzik ialah Siti Nurhaliza yang amat dikaguminya.

Kehidupan peribadi
------------------

Loca B pernah menimba ilmu di Universiti Southampton, England. Beliau mempunyai dua anak dari dua perkahwinan. Beliau berkahwin dengan ahli kumpulan K-Clique, Muhd Azree Shah Awang Zamree (Tuju) pada Mac 2021 dan dikurniakan Bintang Aiko. Loca mempunyai seorang anak lelaki, Yusuf Alexander dari perkahwinan terdahulu.

Loca B dalam satu hantaran di Instagramnya, mengakui telah menutup peringatan media sosial kerana mahukan ketenangan.

Diskografi
----------

### Single

| Tajuk | Tahun |
| --- | --- |
| "Dendam Wanita" | 2019 |
| "Tak Keysah" (duet bersama Kayda Aziz dan Bubu Natassia) |
| "Cinta 3 Pagi" |
| "Permaisuri" (duet bersama Nina Nadira) | 2020 |
|

### Single kolaborasi

| Tajuk | Tahun | Penyanyi |
| --- | --- | --- |
| "Mahal" | 2019 | Charis Ow |
| "Cute (Stop Lah Being So Cute)" | 2020 | Harith Zazman |
| "Gila" (bersama Noki K-Clique) | Kaka Azraff |
|

Rujukan
-------

1. 1 2 3 4 5  Mohd Haikal Isa (28 Mac 2021). "Jiwa muzik saya kuat - Loca B". Kosmo!. Dicapai pada 2 Mei 2021.
2. ↑  Haryani Ismail (15 Mac 2021). "Lagu perjuangan, motivasi pandemik 'Gila' juarai AJL35". *Berita Harian Singapura*. Dicapai pada 2 Mei 2021.
3. ↑  Georgie Joseph (16 Mac 2021). "Gila terus 'menggila'". *Harian Metro*. Dicapai pada 2 Mei 2021.
4. ↑  Budiey (11 Januari 2021). ""Kami kahwin secara sah" - Loca B dedah punca merahsiakan perkahwinan dengan Tuju". Sensasi Selebriti. Dicapai pada 2 Mei 2021.
5. ↑  Nur Asyikin Mayudin (8 Januari 2021). "Loca B tak mahu terlaku terbuka kongsi kisah peribadi - "Saya ibu tunggal sebelum berkahwin dengan Tuju"". mStar Online. Dicapai pada 2 Mei 2021.
6. ↑  "Media sosial meresahkan Loca B". Kosmo!. 2 Mei 2021. Dicapai pada 2 Mei 2021.

Pautan luar
-----------

* Loca B di Twitter
* Loca B di Instagram
Loceng angin khas Jepun yang disebut *fūrin* (風鈴)

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| Wind chimes |
|  |
| Rakaman suara loceng angin |
| 

---

 |

 |
| *Masalah mendengarkan ? Sila lihat bantuan media.* |

**Loceng angin** (*wind chime*) adalah alat mirip loceng berbentuk mangkuk, tabung, atau bentuk-bentuk lain yang bertali dan dipasang tergantung di tempat yang mampu mengalirkan angin; misalnya dekat jendela, halaman rumah atau kebun. Tiupan angin akan menggerakkan pemukul tergantung tepat dalam bahagian poros mangkuk bersentuhan dengan dinding mangkuk genta ini lalu mengeluarkan suara gemerencing.

Loceng angin yang baik akan menghasilkan suara yang bening dan menyejukkan. Oleh sebab ini ia sering dijadikan hiasan kediaman.

Gambaran umum
-------------

Genta angin dapat dibuat dari logam, aluminium, kayu, buluh, seramik atau kaca. Loceng dari bilah-bilah logam khususnya tidak memerlukan pemukul kerana sifat kepingan logam yang tipis dan ringan akan bergetar menghasilkan bunyi dengan sendiri bila saling berlanggar satu sama lainnya. 

Barang ini juga adalah salah satu benda feng shui yang popular kerana dipercayai dapat menghalau qi buruk dan memecahkan masalah-masalah tabu dalam feng shui; ia juga sering dipercayai sebagai benda pembawa untung bagi penghuni rumah.

Rujukan
-------

1. 1 2 3  Too, Lillian (1996). *Feng Shui*. Elex Media Komputindo. ISBN 9792035907. Cite has empty unknown parameter: `|coauthors=` (bantuan)

 Kategori berkenaan Loceng angin di Wikimedia Commons

Templat:Arsitektur-stub
Masjid **Al-Jabariah** merupakan sebuah masjid yang terletak di Kampung Lambor Kiri 32800 Parit Perak.

Alamat
------

*Masjid Al-Jabariah*,   
Kampung Lambor Kiri  
 32800 Parit  
 Perak

Sejarah
-------

-Masjid asal kampong ini telah didirikan di penempatan penduduk di tepi sungai Perak ketika aktiviti penduduk masih menggunakan pengangkutan air sebagai perhubungan antara penduduk di sepanjang sungai Perak. 

-Jumlah penduduk yang bertambah dan pembinaan jalanraya baru merentasi kampong Lambor Kiri, satu cadangan membina masjid yang baru telah dicadangkan berhampiran jalanraya untuk kemudahan penduduk. 

-Pembinaan sebuah masjid baru telah dibina di atas sebidang tanah yang diwakafkan oleh waris Penghulu Jabar dan siap dibina sekitar tahun. 1965. Masjid ini digunakan untuk kemudahan 4 buah kampong iaitu Kampung Lambor Kiri, Kampung Baru Lambor Kiri, Kampung Pulau dan Kampung Teluk Sena. Masjid ini telah dicadangkan dengan nama Masjid AI-Jabariah oleh penduduk sempena mengambil nama Penghulu Jabar yang telah berkhimat 
sebagai Penghulu Mukim Lambor dan menyumbang tanah yang diwakafkan untuk pembinaan masjid ini.

-Masjid ini telah dirasmikan oleh Tun Abdul Razak pada tahun 1966 dan beberapa kali dinaiktaraf untuk keselesaan penduduk. Pada 2011 masjid ini telah dibangunkan dengan struktur asas bangunan diperluaskan untuk menampung jumlah khariah yang semakin bertambah. 

-Masjid ini agak strategik kerana berhampiran dengan jalanraya dan mempunyai dataran ligat yang luas untuk meletakkan kenderaan berat seperti lori dan bas menjadikan masjid ini sebagai perhentian untuk solat mempunyai landskap sawah padi dipersekitarannya.

Kemudahan
---------

- Tempat letak kenderaan yang selesa

- Balai lintang

- Tempat whudu lelaki dan perempuan

- Tandas lelaki dan perempuan

Rujukan
-------

<-Masjid Al-Jabariah>

Pautan luar
-----------

* Bahagian Pengurusan Masjid Perak Diarkibkan 2018-09-25 di Wayback Machine
* Senarai Masjid Seluruh Malaysia

1. ↑  "Masjid Al-Jabariah". Diarkibkan daripada yang asal pada 2018-09-29. Dicapai pada 2018-09-28.
Periuk api anti-kereta kebal *TM-46* dengan pin pencucuhan yang masih terpasang
Periuk api **TM-46** ialah periuk api anti kereta kebal Soviet yang besar, bulat, berselonsong besi. Ia menggunakan sama ada fius tekanan atau rod miring, yang diskru ke atas. Periuk api anti-kereta kebal dengan jenis fius mampu mengenakan banyak lagi kerosakan kepada kereta perisai. **TMN-46** ialah variasi periuk api itu yang dilengkapi dengan fuz kedua dengan baik di bahagian bawah (di mana ia tidak dapat dilihat) yang sedikit ofset dari pusat periuk api. Kelonsong fuz kedua ini boleh dipasang dengan fuz tarik yang berfungsi sebagai peranti anti-pengendalian. Periuk api itu telah digunakan oleh tentera Vietnam Utara semasa Perang Vietnam, dan didapati di banyak negara di Afrika, Timur Tengah dan Asia Tenggara.
Oleh kerana TM-46 mempunyai selongsong logam, ia adalah sangat mudah untuk dikesan dengan pengesan periuk api. Walau bagaimanapun, padang periuk api yang mengandungi TM-46 mungkin juga telah dipasang dengan periuk api logam minimum, contohnya PMA-2.

Spesifikasi
-----------

* **Diameter:** 305 mm
* **Tinggi:** 108 mm
* **Tekasan operasi:** 120–400 kg (21 kg tilt pressure)
* **Berat:** 8.6 kg
* **Bahan letupan:** 5.7 kg of TNT
* **Fuz:**
	+ Tekanan MV-5.
	+ Tekanan MVM.
	+ Rod miring MVSh-46.

Rujukan
-------

1. ↑  Barrett Hazeltine; Christopher Bull (2003). *Field Guide to Appropriate Technology*. Academic Press. m/s. 853. ISBN 978-0-12-335185-2.
2. ↑  offset

Lihat juga
----------

* Periuk api TM-57 (versi yang lebih baik daripada TM-46)
* Siri periuk api TM-62
* Ranjau letupan darat
* Periuk api anti kereta kebal
Pemandangan Pentas Ais Ross dari dekat
**Pentas ais** ialah platform ais tebal terapung yang terbentuk di mana glasier atau lembar ais yang mengalir turun ke pesisiran dan ke atas permukaan laut. Bentuk muka bumi ini hanya boleh ditemui di Antartika, Greenland, Kanada dan kawasan Artik di Rusia. Perbatasan yang wujud di antara pentas ais yang terapung dengan ais yang terkandung pada batuan dasar dipanggil garisan bumi. Ketebalan pentas ais boleh berbeza-beza antara kira-kira 100 hingga 1000 meter.

Ais yang terbentuk pada air lautan sebaliknya lebih nipis (biasanya kurang daripada 3m) dan wujud di sepanjang Lautan Artik. Ia juga dapat dijumpai di Lautan Selatan serta di benua Antartika.

Pentas ais didorong utamanya oleh graviti yang dihasilkan daripada ais padat di bumi. Aliran ini terus membawa ais dari garis bumi pentas ke hadapan pentas yang menghadap arah laut. Terdapat anggapan pada dahulunya bahawa penyusutan ais pada pentas-pentas ais berpunca daripada pembentukan aisberg di mana sebahagian daripada bongkahan ais dari hadapan pentas ais tersebut akan berpecah lalu jatuh ke dalam laut, namun sebuah kajian yang dilakukan Pentadbiran Aeronautik dan Angkasa Lepas Kebangsaan Amerika dan para penyelidik dari universiti-universiti terpilih terbitan makalah *Science* bertarikh 14 Jun 2013 mendapati penyusutan tersebut sebaliknya terhasil daripada pencairan dasar-dasar pentas ais yang disebabkan oleh air lautan, seperti mana yang berlaku di benua Antartika.

Bahagian hadapan pentas ais biasanya akan menjangkau ke hadapan selama bertahun-tahun atau berdekad-dekad sehingga pemisahan ais berlaku. Pengumpulan salji di permukaan atas serta pencairannya di permukaan yang lebih rendah juga penting kepada keseimbangan jisim pentas tersebut. Ais barangkalinya juga boleh terkumpul hingga ke dasar pentas.

Perbezaan ketumpatan antara ais glasier (yang lebih tumpat dariapada ais biasa) dengan air yang mengalir bermaksud hanya satu persembilan daripada ais yang terapung terletak di permukaan laut. Pentas-pentas ais yang terbesar di dunia ialah Pentas Ais Ross dan Pentas Ais Filchner-Ronne di Antartika.

Rujukan
-------

1. ↑  Greve, R.; Blatter, H. (2009). *Dynamics of Ice Sheets and Glaciers*. Springer. doi:10.1007/978-3-642-03415-2. ISBN 978-3-642-03414-5.
2. ↑

Pautan luar
-----------

* Maklumat lanjut dari Divisyen Antartik Australia Diarkibkan 2017-08-21 di Wayback Machine
* Maklumat lanjut dari Pusat Data Ais dan Salji Kebangsaan Amerika Syarikat
* Dari laman Perkhidmatan Ais Kanada